Publication: Magyar Közlöny
Issue: MK-2000-76 (Year: 2000, Number: 76)
Era: 1990-2004
Section: a 18/2000. (VII. 21.) OM rendelethez
Paragraph Index: 316

1. A képzési cél Olyan közegészségügyi-járványügyi felügyelők, valamint felsőfokú végzettséggel rendelkező környezetvédelmi szakemberek (tanárok, önkormányzatok környezetvédelmi előadói, környezetvédelmi felügyelőség munkatársai) képzése, akik elsajátítva a napi környezetegészségügyi-környezetvédelmi problémák megoldásához nélkülözhetetlen ismeretanyagot, képessé válnak arra, hogy munkájuk során — tervezés, szervezés, ellenőrzés és oktatás — kiemelt szempontként kezeljék a környezetegészségügyet, 2000/76. szám reálisan ítélve meg a környezet és az ember érdekében teendő intézkedések, tevékenységek körét. A képzés célul tűzi ki a végzett szakemberek szemléletmódjának kialakítását, — szükség szerint — átalakítását, valamint átfogó ismereteket kíván nyújtani a témával összefüggő jogi-igazgatási, gazdasági, szociológiai, pedagógiai és politikai, valamint informatikai szakterületekről. A képzés célja, hogy a végzett szakember — legyen képes önálló és szakmai csoportban való munkavégzésre, munkaszervezésre, interperszonális kapcsolatok kialakítására és fenntartására; — ismerje a környezetre vonatkozó biológiai, ökológiai alapfogalmakat, a környezetszennyező anyagok tulajdonságait, azok hatását az emberi egészségre, a környezetés természetvédelem alapjait, korszerű módszereit, a megelőzés céljára használatos jelentősebb technológiákat, a levegőtisztaság, vízminőség és talaj-, zaj- és rezgésvédelem lehetőségeit, a hulladékgazdálkodás, a művi környezet tervezésének feladatait, a környezet epidemiológia módszereit; — legyen képes a munkája során adódó tapasztalatok, eredmények és összefüggések felismerésére, dokumentálására és megalapozott szakmai következtetések levonására, valamint saját szakterületén az elméleti és gyakorlati ismeretek átadására; — készség szinten tudja alkalmazni a szakterületen előforduló legfontosabb programokat, információs rendszereket, szótár segítségével képes legyen a szakmai anyag fordítására.

Source: https://magyarkozlony.hu/hivatalos-lapok/f6b3e0692e72240a5611df7a96e8e4a2624aeddb/dokumentumok/e8018d8f267c273beb7981b2cf88af0511256903/letoltes